Bonaflora Park 'n Lekker Kampplek in die Oos Kaap
Bonaflora Park (Oos-Londen)
You are here: Home1 / Kampplekke2 / Bonaflora Park (Oos-Londen)
NAASTE DORP: Oos Londen, 20 km
GPS: 32°53'53″S 28°01'30″E
TARIEWE VANAF: R250 per staanplek. Spesiale pensionaristariewe en maandtariewe vir nie-pensionarisse.
Kamp Staanplekke 23
Bonaflora Park is 'n nuwe, stil en rustige kampeerterrein op die Ooskus-oordepad buite Oos Londen. Die kamp is op 'n werkende plaas in 'n veilige area, slegs 1 km vanaf Crossways Spar kompleks. Dis nie die plek vir partytjies, musiek, luidrugtigheid en helder ligte nie, maar eerder 'n geluid-en ligsensitiewe parkie met 'n outydse kampvuur-atmosfeer, dowwe lanternligte, sterre en die plaas se naggeluide…die plek vir rus, stilte en privaatheid vir die kampeerder wat altyd binne-seisoen moes tuisbly, omdat hy nie kans sien vir 'n groot, oorvol, jolige kamp, of groot groepe nie. Bonaflora Park bied niks om jou rus te versteur nie…maar alles wat jy nodig het om te ontlaai -so min mense as moontlik, privaatheid, stilte en die natuur…jou batterye laai vanself.
Bonaflora Park laat nie troeteldiere toe nie, maar bied 'n voëlkykparadys. Bonaflora Park bied nie kampvermaak, speelparke of swembaddens nie, maar wel die natuur om te ontdek, stap en voëlskyk, vis te vang of swem in die plaasdam. Geen TV-of speletjieskamer nie; in ruil kyk jy sterre en vertel stories om die vuur.
Bonaflora Park laat nie dagbesoekers toe nie vir die privaatheid van ons kampeerders, maar hul familie en vriende mag kom dagsê met toestemming en 'n fooitjie.
Bonaflora Park is 'n eko-vriendelike kamp met 'n hart en gewete vir die omgewing en natuurlewe. Ons herwin saam met ons kampeerders en gaan versigtig om met water, krag en natuurreserwes.
Bonaflora Park is op die Ou Cintsapad, met geen grondpad om te ry nie. Slegs 1 km vanaf Crossways Village Centre, met 'n Spar, slaghuis, restaurante, koffiewinkels, vulstasie, winkels, haarsalonne, skoonheidsalon, dvd winkel, apteek, dokter en vele meer. Die naaste strand, Sunrise on Sea is slegs 4km ver, en ons is sentraal geleë tussen Inkwenkwezi wildpark, al die strande, Areena, Yellow sands, Pinecreek, Lavender Blue, Leeupark, Maren-Oppi-plaas en die stad. Retailpark is slegs 13km ver.
Aanwysings Bonaflora Park is gelee" op die ou Cintsapad / Ooskus-oordepad / Schafli Rd, 1km van Crossways Village centre op die plaas Bonanza buite Oos Londen.